Wilhelm Bøckman

Peter Wilhelm Kreydahl Bøckman (født 6. august 1851 i Håland, død 23. mai 1926 i Oslo) var biskop i Hålogaland (1893–1909) og Nidaros (1909-1923).

Bøckman ble cand.theol. ved det teologiske fakultet ved Universitetet i Oslo i 1873. Han hadde stillingen som bestyrer av Volda lærarhøgskule fra 1873 til 1877. Deretter gjorde han tjeneste som stiftskapellan i Bergens stift (1877), sokneprest i Skånevik (1879) og domprost i Tromsø (1890).

I 1893 ble han biskop i Hålogaland, og fra 1909 til 1923 var han biskop i Nidaros – de to siste årene på overtid på Kirkedepartementets oppfordring.

Han var yngre bror av stadsfysikus Marius Friman Bøckman, far til Kristian Lerche Bøckman, bestyrer på Røros kobberverk, farfar til professor Peter Wilhelm Bøckman og oldefar til zoologen Petter Bøckman.

Wilhelm Bøckman ble utnevnt til ridder av 1. klasse av St. Olavs Orden i 1894, og forfremmet til kommandør av 1. klasse i januar 1904.

 Referanser 

 Eksterne lenker 

Wilhelm Bøckmans private arkiv finnes ved NTNU Universitetsbiblioteket

Kategori:Norske lutherske biskoper
Kategori:Biskoper i Hålogaland bispedømme
Kategori:Biskoper i Nidaros bispedømme
Kategori:Dødsfall i 1926
Kategori:Rektorer ved Høgskolen i Volda
Kategori:Kommandører med stjerne av St. Olavs Orden
Kategori:Bøckman